ระเบียบกรมการขนส่งทางบกระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถและใบอนุญาตเป็นผู้ประจำรถต่างภูมิลำเนาพ.ศ.๒๕๔๖ เพื่อให้การปฏิบัติงานเกี่ยวกับใบอนุญาตขับรถตามกฎหมายว่าด้วยรถยนต์และใบอนุญาตเป็นผู้ประจำรถตามกฎหมายว่าด้วยการขนส่งทางบกต่างภูมิลำเนาทุกสำนักงานเป็นไปด้วยความเรียบร้อยและเหมาะสม และเป็นการอำนวยความสะดวกแก่ประชาชนกรมการขนส่งทางบกจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถและใบอนุญาตเป็นผู้ประจำรถต่างภูมิลำเนาพ.ศ. ๒๕๔๖ข้อ ๒[๑] ระเบียบนี้ให้ใช้บังคับตั้งแต่วันที่ ๑สิงหาคม พ.ศ. ๒๕๔๖ เป็นต้นไปข้อ ๓ บรรดาระเบียบ ข้อบังคับหนังสือเวียนหรือคำสั่งอื่นใด ซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔[๒] ในระเบียบนี้สำนักงานหมายถึง ส่วนใบอนุญาตขับรถและผู้ประจำรถ สำนักงานขนส่งเขตพื้นที่สำนักงานขนส่งจังหวัด และสำนักงานขนส่งจังหวัดสาขา แล้วแต่กรณีใบอนุญาตหมายถึง ใบอนุญาตขับรถหรือใบอนุญาตเป็นผู้ประจำรถใบอนุญาตขับรถหมายถึง(๑)ใบอนุญาตขับรถยนต์ส่วนบุคคล ใบอนุญาตขับรถยนต์สามล้อส่วนบุคคล และใบอนุญาตขับรถจักรยานยนต์ชนิดชั่วคราว(๒)ใบอนุญาตขับรถยนต์ส่วนบุคคล ใบอนุญาตขับรถยนต์สามล้อส่วนบุคคลและใบอนุญาตขับรถจักรยานยนต์ ชนิดส่วนบุคคล (๕ ปี)(๓)ใบอนุญาตขับรถยนต์สาธารณะ และใบอนุญาตขับรถยนต์สามล้อสาธารณะ (๓ ปี)(๔)ใบอนุญาตขับรถบดถนน ใบอนุญาตขับรถแทรกเตอร์ และใบอนุญาตขับรถชนิดอื่น ตามมาตรา ๔๓(๙) (๕ ปี)(๕)ใบอนุญาตขับรถยนต์ส่วนบุคคล ใบอนุญาตขับรถยนต์สามล้อส่วนบุคคลและใบอนุญาตขับรถจักรยานยนต์ ชนิดตลอดชีพ(๖)ใบอนุญาตขับรถบดถนน และใบอนุญาตขับรถแทรกเตอร์ (๓ ปี)ใบอนุญาตเป็นผู้ประจำรถหมายถึง(๑) ใบอนุญาตเป็นผู้ขับรถประเภทส่วนบุคคล ชนิดที่ ๑ ๔(๒)ใบอนุญาตเป็นผู้ขับรถ ประเภททุกประเภท ชนิดที่ ๑ - ๔(๓)ใบอนุญาตเป็นผู้เก็บค่าโดยสาร (๔)ใบอนุญาตเป็นนายตรวจ(๕) ใบอนุญาตเป็นผู้บริการข้อ ๕ ให้รองอธิบดี (ฝ่ายปฏิบัติการ)กรมการขนส่งทางบกรักษาการตามระเบียบนี้หมวด๑บททั่วไป ข้อ ๖การยื่นคำขอดำเนินการเกี่ยวกับใบอนุญาตตามระเบียบนี้ ให้ยื่น ณส่วนใบอนุญาตขับรถและผู้ประจำรถ สำนักงานขนส่งเขตพื้นที่ สำนักงานขนส่งจังหวัดหรือสำนักงานขนส่งจังหวัดสาขาทุกแห่งทั่วประเทศข้อ๗[๓] การดำเนินการเกี่ยวกับใบอนุญาตตามระเบียบนี้ให้ดำเนินการ ดังนี้(๑) การออกใบอนุญาต(๒)การต่ออายุใบอนุญาต(๓)การเปลี่ยนชนิดหรือเปลี่ยนประเภทใบอนุญาต(๔)การแก้ไขรายการในใบอนุญาต(๕)การออกใบแทนใบอนุญาตเว้นแต่กรณีดังต่อไปนี้(ก)ใบอนุญาตขับรถยนต์ส่วนบุคคล ใบอนุญาตขับรถยนต์สามล้อส่วนบุคคล ใบอนุญาตขับรถจักรยานยนต์ชนิดตลอดชีพ และใบอนุญาตขับรถบดถนนและใบอนุญาตขับรถแทรกเตอร์ (๓ ปี)ให้ดำเนินการได้เฉพาะตาม (๔) และ (๕)(ข) ใบอนุญาตขับรถยนต์สาธารณะใบอนุญาตขับรถยนต์สามล้อสาธารณะและใบอนุญาตเป็นผู้ขับรถประเภททุกประเภท ชนิดที่ ๑ -๔ กรณีที่ไม่ต้องส่งพิมพ์ลายนิ้วมือและตรวจสอบประวัติอาชญากรให้ดำเนินการได้เฉพาะตาม (๒) (๓) (๔) และ (๕)ข้อ ๘ผู้ที่ประสงค์จะขอดำเนินการเกี่ยวกับใบอนุญาตต่างภูมิลำเนาตามข้อ ๗ให้แจ้งความจำนงเพื่อขอรับหนังสือรับรองผลการอบรมและทดสอบหรือขอรับใบอนุญาตทางไปรษณีย์รับประกัน(ตามแบบที่ ๑ ส่วนที่ ๑) แล้วแต่กรณี ดังนี้(๑) ขอรับหนังสือรับรองผลการอบรมและทดสอบเพื่อไปติดต่อขอรับใบอนุญาต ณ สำนักงานที่เป็นภูมิลำเนา(๒) ขอรับใบอนุญาต ณ สำนักงานที่ยื่นคำขอ(๓) ขอรับใบอนุญาต ณ ที่อื่นนอกจาก (๒)ข้อ ๙ผู้ที่ประสงค์จะดำเนินการเกี่ยวกับใบอนุญาตต่างภูมิลำเนาให้ยื่นคำขอพร้อมหลักฐานตามระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถ ตามกฎหมายว่าด้วยรถยนต์ พ.ศ. ๒๕๓๖ระเบียบกรมการขนส่งทางบก ว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนต์สำหรับคนพิการ พ.ศ. ๒๕๔๑ และกฎกระทรวง ฉบับที่ ๑๔ (พ.ศ.๒๕๒๕) ออกตามความในพระราชบัญญัติการขนส่งทางบก พ.ศ. ๒๕๒๒ แล้วแต่กรณีพร้อมยื่นแบบแสดงความจำนงเพื่อขอรับผลการทดสอบหรือใบอนุญาตทางไปรษณีย์รับประกันตามข้อ๘หมวด๒การรับคำขอการอบรมและทดสอบ ข้อ ๑๐ ให้สำนักงานที่รับคำขอ ตรวจสอบความถูกต้องของเอกสารหลักฐานคุณสมบัติและลักษณะต้องห้ามตามระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถ ตามกฎหมายว่าด้วยรถยนต์ พ.ศ. ๒๕๓๖ระเบียบกรมการขนส่งทางบก ว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนต์สำหรับคนพิการ พ.ศ. ๒๕๔๑ หรือกฎกระทรวง ฉบับที่ ๑๔ (พ.ศ.๒๕๒๕) ออกตามความในพระราชบัญญัติการขนส่งทางบก พ.ศ. ๒๕๒๒ แล้วแต่กรณีข้อ ๑๑ การอบรมและทดสอบและการยกเว้นการอบรมและทดสอบให้เป็นไปตามกฎกระทรวง ฉบับที่ ๓๕ (พ.ศ. ๒๕๔๒)ออกตามความในพระราชบัญญัติรถยนต์ พ.ศ. ๒๕๒๒ ระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถ ตามกฎหมายว่าด้วยรถยนต์ พ.ศ. ๒๕๓๖ระเบียบกรมการขนส่งทางบก ว่าด้วยการดำเนินการเกี่ยวกับใบอนุญาตขับรถตามกฎหมายว่าด้วยรถยนต์สำหรับคนพิการ พ.ศ. ๒๕๔๑หรือระเบียบกรมการขนส่งทางบกว่าด้วยการศึกษาอบรมและทดสอบผู้ขอรับใบอนุญาตปฏิบัติหน้าที่เป็นผู้ประจำรถพ.ศ. ๒๕๓๙ แล้วแต่กรณีข้อ ๑๒ เมื่อดำเนินการตามข้อ ๑๐ และข้อ ๑๑ แล้วหากผู้ยื่นคำขอแจ้งความจำนงขอรับหนังสือรับรองผลการอบรมและทดสอบเพื่อไปติดต่อขอรับใบอนุญาตณ สำนักงานที่ตนมีภูมิลำเนา ให้ออกหนังสือรับรองผลการอบรมและทดสอบพร้อมสำเนา(ตามแบบที่ ๒ ส่วนที่ ๑) โดยให้นำหนังสือรับรองผลการอบรมและทดสอบ พร้อมคำขอและเอกสารหลักฐานประกอบบรรจุในซองเอกสารซึ่งจ่าหน้าซองถึงสำนักงานที่ผู้ขอมีภูมิลำเนาปิดผนึกฝาซองให้เรียบร้อยแล้วประทับตรากรมการขนส่งทางบกกำกับไว้ตามรอยตะเข็บหรือรอยต่อของซองทุกแห่งแล้วปิดผนึกทับรอยต่อของซองและตรากรมการขนส่งทางบกอีกชั้นหนึ่งด้วยเทปใสแล้วมอบให้ผู้ยื่นคำขอโดยให้ลงลายมือชื่อผู้รับในทะเบียนส่งหนังสือออก (ตามแบบที่๓)ข้อ ๑๓กรณีให้จัดส่งใบอนุญาตทางไปรษณีย์รับประกันตามข้อ ๘ (๒) และ (๓)ให้ดำเนินการ ดังนี้(๑)ให้ออกหนังสือรับรองผลการอบรมและทดสอบพร้อมสำเนา (ตามแบบที่ ๒ ส่วนที่ ๑)หรือหนังสือแจ้งให้ดำเนินการออกใบอนุญาตพร้อมสำเนา (ตามแบบที่ ๔ ส่วนที่ ๑)กรณีการต่ออายุใบอนุญาต การเปลี่ยนชนิดหรือประเภท การแก้ไขรายการหรือการออกใบแทนใบอนุญาตที่ไม่ต้องอบรมและทดสอบ(๒) ให้จัดเก็บเงินและออกใบเสร็จรับเงินค่าคำขอค่าธรรมเนียมใบอนุญาตให้ผู้ยื่นคำขอ พร้อมออกใบตอบรับคำขอ (ตามแบบที่ ๑ ส่วนที่ ๒)สำหรับสำเนาใบเสร็จรับเงินฉบับที่ ๑ ให้จัดส่งไปยังสำนักงานที่เป็นภูมิลำเนาส่วนสำเนาใบเสร็จฉบับที่ ๒ ให้เก็บไว้ที่สำนักงานที่รับคำขอเพื่อเป็นหลักฐานในการบันทึกบัญชีและนำส่งเงิน(๓) ให้ผู้ยื่นคำขอจ่าหน้าซองระบุชื่อ นามสกุลและที่อยู่สำหรับจัดส่งใบอนุญาตกลับไปยังสำนักงานที่รับคำขอหรือผู้ขอรับใบอนุญาตโดยตรงและให้นำซองดังกล่าวพร้อมหนังสือรับรองผลการอบรมและทดสอบ สำเนาใบเสร็จรับเงินคำขอและเอกสารหลักฐานประกอบบรรจุในซองเอกสารซึ่งจ่าหน้าซองถึงสำนักงานที่ผู้ยื่นคำขอมีภูมิลำเนาปิดผนึกฝาซองให้เรียบร้อยแล้วประทับตราของกรมการขนส่งทางบกกำกับไว้ตามรอยตะเข็บหรือรอยต่อของซองทุกแห่งแล้วปิดผนึกทับรอยต่อของซองและตรากรมการขนส่งทางบกอีกชั้นหนึ่งด้วยเทปใส(๔) นำซองเอกสารซึ่งปิดผนึกแล้วจัดทำใบรับฝากรวมแล้วนำส่งทางไปรษณีย์รับประกันภายในวันทำการถัดไป หรืออย่างน้อยสัปดาห์ละ ๓ ครั้งข้อ ๑๔การดำเนินการด้านการเงินและบัญชีเกี่ยวกับการรับเงิน การนำเงินฝากธนาคารการนำส่งเงินและการโอนเงิน ให้เป็นไปตามระเบียบกระทรวงการคลังและขั้นตอนวิธีการที่กองคลังกรมการขนส่งทางบกกำหนดข้อ ๑๕ การดำเนินการตามข้อ ๑๒ และ ข้อ ๑๓ให้สำนักงานที่รับคำขอจัดเก็บสำเนาหนังสือรับรองผลการอบรมและทดสอบ (ตามแบบที่ ๒)หรือสำเนาหนังสือแจ้งให้ดำเนินการออกใบอนุญาต (ตามแบบที่ ๔) เรียงตามลำดับเลขที่หนังสือออกให้จัดเก็บแบบบันทึกผลการทดสอบไว้เป็นหลักฐาน ณสำนักงานที่รับคำขอและเมื่อได้รับหนังสือตอบรับการออกใบอนุญาต (ตามแบบที่ ๒ส่วนที่ ๒) ให้นำมาแนบสำเนาหนังสือรับรองผลการอบรมและทดสอบตามวรรคแรกเมื่อจ่ายใบอนุญาตให้ประทับตรายาง คำว่า จ่ายแล้วลงในใบเสร็จรับเงินที่ผู้ยื่นคำขอนำมาแสดง และสำเนาหนังสือรับรองผลการอบรมและทดสอบ(ตามแบบที่ ๒) หรือสำเนาหนังสือแจ้งให้ดำเนินการออกใบอนุญาต (ตามแบบที่ ๔)ข้อ ๑๖ทุกสิ้นวันให้สำนักงานที่รับคำขอจัดทำรายงานสรุปผลการดำเนินการเกี่ยวกับใบอนุญาตต่างภูมิลำเนา(ตามแบบที่ ๕)นำเสนอหัวหน้าฝ่ายหรือหัวหน้าสำนักงานสาขาก่อนจัดเก็บไว้เป็นหลักฐานต่อไปทุกสิ้นเดือนให้สำนักงานที่รับคำขอจัดทำรายงานสรุปผลการดำเนินการเกี่ยวกับใบอนุญาตต่างภูมิลำเนา(ตามแบบที่ ๖) รายงานไปยังฝ่ายสถิติ กลุ่มวิชาการและวางแผนสำนักจัดระบบการขนส่งทางบก ภายในวันที่ ๑๐ ของเดือนถัดไปหมวด๓การออกใบอนุญาต ข้อ ๑๗ เมื่อผู้ยื่นคำขอนำหลักฐานตามข้อ ๑๒ไปติดต่อขอรับใบอนุญาต ณ สำนักงานที่ผู้ขอมีภูมิลำเนาให้ตรวจสอบข้อมูลและความถูกต้องครบถ้วนของเอกสารหลักฐาน เมื่อถูกต้องแล้วให้จัดเก็บเงินและออกใบเสร็จรับเงินค่าคำขอค่าธรรมเนียมใบอนุญาต แล้วออกใบอนุญาตข้อ ๑๘เมื่อสำนักงานที่ผู้ขอมีภูมิลำเนาได้รับหลักฐานตามข้อ ๑๓ให้ดำเนินการตรวจสอบข้อมูลและความถูกต้องของเอกสารหลักฐานเมื่อถูกต้องแล้วให้ออกใบอนุญาตโดยถือวันที่ออกใบเสร็จรับเงินเป็นวันที่ออกใบอนุญาตนำใบอนุญาตซึ่งออกตามวรรคแรกบรรจุในซองเอกสารซึ่งจ่าหน้าซองถึงผู้รับไว้เรียบร้อยแล้วตามข้อ๑๓ (๓) ปิดผนึกฝาซองให้เรียบร้อยแล้วประทับตรากรมการขนส่งทางบกกำกับไว้ตามรอยตะเข็บหรือรอยต่อของซองทุกแห่งแล้วปิดผนึกทับรอยต่อของซองและตรากรมการขนส่งทางบกอีกชั้นหนึ่งด้วยเทปใส จัดทำใบรับฝากรวมแล้วนำส่งทางไปรษณีย์รับประกันภายในวันทำการถัดไปหรืออย่างน้อยสัปดาห์ละ ๓ ครั้งกรณีตรวจสอบตามวรรคแรกแล้วพบว่า ใบอนุญาตซ้ำซ้อนหรือถูกยึด หรือถูกอายัด หรืออยู่ในระหว่างการพักใช้ หรือถูกเพิกถอนใบอนุญาตให้แจ้งผู้ขอรับใบอนุญาตทราบเหตุขัดข้องตามแบบที่ ๗ข้อ ๑๙ เมื่อดำเนินการตามข้อ ๑๗ และข้อ ๑๘ แล้วให้สำนักงานที่ผู้ขอมีภูมิลำเนาออกหนังสือตอบรับการออกใบอนุญาตตามแบบที่ ๒ ส่วนที่๒ หรือ ตามแบบที่ ๔ ส่วนที่ ๒ แล้วแต่กรณีการจัดส่งหนังสือตอบรับการออกใบอนุญาตตามวรรคแรกกรณีผู้ขอรับใบอนุญาตแสดงความจำนงขอรับใบอนุญาตตามข้อ ๘ (๒)ให้จัดส่งไปพร้อมกับใบอนุญาตตามข้อ ๑๘ วรรค ๒ให้ไว้ณ วันที่ ๒๓ กรกฎาคม พ.ศ. ๒๕๔๖ปิยะพันธ์ จัมปาสุตอธิบดีกรมการขนส่งทางบก[เอกสารแนบท้าย]๑. แบบที่ 1 แบบแสดงความจำนงขอรับหนังสือรับรองผลการอบรมและทดสอบหรือขอรับใบอนุญาตทางไปรษณีย์รับประกัน๒. แบบที่ 2 หนังสือรับรองผลการอบรมและทดสอบ๓. แบบที่ 3 ทะเบียนส่งหนังสือรับรองผลการอบรมและทดสอบต่างภูมิลำเนา๔. แบบที่ 4 หนังสือแจ้งให้ดำเนินการออกใบอนุญาต๕. แบบที่ 5 รายงานสรุปผลการดำเนินการเกี่ยวกับใบอนุญาตต่างภูมิลำเนาประจำวันที่...........................๖. แบบที่ 6 รายงานสรุปผลการดำเนินการเกี่ยวกับใบอนุญาตต่างภูมิลำเนา๗. แบบที่ 7 หนังสือแจ้งเหตุขัดข้อง(ดูข้อมูลจากภาพกฎหมาย)ระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถและใบอนุญาตเป็นผู้ประจำรถต่างภูมิลำเนา(ฉบับที่ ๒) พ.ศ. ๒๕๔๗[๔]พรพิมล/พิมพ์๑๓มิถุนายน ๒๕๔๘พิสิษฐ์/พงษ์พิลัย/ตรวจ๓กรกฎาคม ๒๕๔๘ปฐมพร/อัปเดท๑๙กันยายน ๒๕๕๐[๑]ราชกิจจานุเบกษา เล่ม ๑๒๑/ตอนที่ ๘๓ ง/หน้า ๑๕๒/๑๔ ตุลาคม ๒๕๔๗[๒]ข้อ ๔ แก้ไขเพิ่มเติมโดยระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถและใบอนุญาตเป็นผู้ประจำรถต่างภูมิลำเนา(ฉบับที่ ๒) พ.ศ. ๒๕๔๗[๓]ข้อ ๗ แก้ไขเพิ่มเติมโดยระเบียบกรมการขนส่งทางบกว่าด้วยการดำเนินการเกี่ยวกับใบอนุญาตขับรถและใบอนุญาตเป็นผู้ประจำรถต่างภูมิลำเนา(ฉบับที่ ๒) พ.ศ. ๒๕๔๗[๔]ราชกิจจานุเบกษา เล่ม ๑๒๑/ตอนที่ ๘๓ ง/หน้า ๑๖๑/๑๔ ตุลาคม ๒๕๔๗